stanford-oval/wikipedia huggingface dataset:
ไอลีน เดอ กอแป เจ้าหญิงรัชทายาทแห่งแอลเบเนีย

| ไอลีน เดอ กอแป เจ้าหญิงแห่งแอลเบเนีย |
| --- | --- |
 ไอลีน เดอ กอแป
เจ้าหญิงแห่งแอลเบเนีย พระชายา
ประสูติ: 3 กันยายน 2465 แมนเชสเตอร์ ประเทศอังกฤษ
สิ้นพระชนม์: 1 กันยายน พ.ศ. 2528 (62 ปี) มหานครนิวยอร์ก สหรัฐ
พระสวามี: อังเดร เดอ กอแป  เจ้าชายคาร์โล วิกเตอร์ เจ้าชายรัชทายาทแห่งแอลเบเนีย
ราชวงศ์: ราชวงศ์วีท-น็อยวีท
พระบิดา: จอร์จ จอนส์ตัน
พระมารดา: อลิซ เปรวิชคา
ไอลีน เดอ กอแป เจ้าหญิงรัชทายาทแห่งแอลเบเนีย (อังกฤษ: Her Highness Eileen de Coppet, Princess of Albania) (พระนามเดิม:ไอลีน เดอ กอแป) เป็นบุตรีใน จอร์จ จอนส์ตัน และ อลิซ เปรวิชคา พระบิดาของพระองค์เป็นชาวสวน ในแมนเชสเตอร์ พระองค์เสกสมรสครั้งแรกกับ อังเดร เดอ กอแป เมื่อวัะนที่ 6 พฤศจิกายน 2486 ซึ่งพระสวามีคนก่อนของพระองค์ เป็นเจ้าหน้าที่ในกองทัพสหรัฐ ก่อนจะเป็นหม้าย เนื่องจากพระสวามีคนแรกถึงแก่กรรมในปี 2496 ในเมืองโลซาน ประเทศสวิตเซอร์แลนด์ ต่อมาทรงเสกสมรสอีกครั้งกับ เจ้าชายคาร์โล วิกเตอร์ เจ้าชายรัชทายาทแห่งแอลเบเนีย เมื่อวันที่ 8 กันยายน พ.ศ. 2509 พระองค์ดำรงพระอิสริยยศ เจ้าหญิงรัชทายาทแห่งแอลแบเนีย พระขายา พร้อมฐานันดร ไฮเนส และได้ย้ายไปประทับ ณ เมืองเชลซี กรุงลอนดอน ต่อมาพระสวามีได้สิ้นพระชนม์ลงเมื่อวันที่ 8 ธันวาคม 2516 ซึ่งพระองค์ดำรงพระอิสริยยศเป็น เจ้าหญิงแห่งแอลเบเนีย พระชายา โดยเป็นพระอิสริยยศลำลองเท่านั้น เพราะถึงอย่างไรพระองค์ดำรงพระอิสริยยศเจ้าหญิงรัชทายาทแห่งแอลเบเนีย
ไอลีน เดอ กอแป เจ้าหญิงรัชทายาทแห่งแอลเบเนีย สิ้นพระชนม์ลงเมื่อวันที่ 1 กันยายน 2528 สิริพระชันษา 62 ปี ซึ่งสิ้นพระชนม์ก่อนวันประสูติปีที่ 63 เพียง 2 วัน
ไอรอนฮาร์ต (ละครชุด)

| ไอรอนฮาร์ต |
| --- | --- |
ประเภท:   นิยายวิทยาศาสตร์  ซูเปอร์ฮีโร่ 
สร้างโดย: ชินากา ฮอดจ์
เค้าโครงจาก: ไอรอนฮาร์ต โดย ไบรอัน ไมเคิล เบนดิส ไมค์ เดโอดาโต้
แสดงนำ:   ดอมีนีก ทอร์น 
ประเทศแหล่งกำเนิด: สหรัฐ
ภาษาต้นฉบับ: อังกฤษ
การผลิต
ผู้อำนวยการผลิต:   เควิน ไฟกี  หลุยส์ เดสโปซิโต  วิคตอเรีย อลอนโซ่  แบรด วินเดอร์บอม  โซอี้ นาเกลฮูต  ไรอัน คูเกลอร์  ซินซี คูเกลอร์  เซฟ โอฮาเนียน  ชินากา ฮอดจ์ 
สถานที่ถ่ายทำ:   แอตแลนตา, จอร์เจีย  ชิคาโก 
บริษัทผู้ผลิต:   มาร์เวลสตูดิโอส์  พร็อกซิมิตี้มีเดีย 
ออกอากาศ
เครือข่าย: ดิสนีย์+
การแสดงที่เกี่ยวข้อง
ละครโทรทัศน์จักรวาลภาพยนตร์มาร์เวล
ไอรอนฮาร์ต (อังกฤษ: Ironheart) เป็นละครชุดทางโทรทัศน์ของอเมริกาที่สร้างโดย ชินากา ฮอดจ์ เพื่อบริการสตรีมมิ่งทางดิสนีย์+ โดยอิงจากตัวละครของมาร์เวลคอมิกส์ที่มีชื่อเดียวกัน เนื้อเรื่องเป็นส่วนหนึ่งของละครชุดทางโทรทัศน์ในจักรวาลภาพยนตร์มาร์เวล (MCU) ที่ผลิตโดยมาร์เวลสตูดิโอส์ ซึ่งมีเรื่องต่อเนื่องร่วมกับภาพยนตร์อื่นของแฟรนไชส์ ฮอดจ์ทำหน้าที่เป็นหัวหน้านักเขียน ซีรีส์นี้ผลิตโดยพร็อกซิมิตี้มีเดีย
ดอมีนีก ทอร์น แสดงเป็น ริริ วิลเลียมส์ / ไอรอนฮาร์ต ในซีรีส์ ซีรีส์นี้ประกาศในเดือนธันวาคม ค.ศ. 2020 พร้อมกับการคัดเลือกนักแสดงของทอร์น ฮอดจ์ได้รับการว่าจ้างในเดือนเมษายน พ.ศ. 2564 โดยมีการเปิดเผยการคัดเลือกนักแสดงเพิ่มเติมในเดือนกุมภาพันธ์ พ.ศ. 2565 แซม เบลีย์และแองเจลา บาร์นส์เข้ามารับหน้าที่กำกับในเดือนเมษายน พ.ศ. 2565 การถ่ายทำเริ่มต้นที่ ไตรลิธ สตูดิโอ ในแอตแลนตา รัฐจอร์เจียภายในต้นเดือนมิถุนายน พ.ศ. 2565 และจะถ่ายทำที่ชิคาโกด้วย ถึงกลางเดือนตุลาคม พ.ศ. 2565
ไอรอนฮาร์ตจะประกอบด้วยหกตอน จะเป็นส่วนหนึ่งของระยะที่ห้าของ MCU
แหล่งข้อมูลอื่น

เว็บไซต์หลัก ที่ Marvel.com
ไอรอนฮาร์ต ที่อินเทอร์เน็ตมูวีเดตาเบส
ไอพีทีวี

ผู้ให้บริการอินเทอร์เน็ตผ่านสายแลนหรือไวไฟเข้ากล่องรับสัญญาณไอพีทีวี
ไอพีทีวี (อังกฤษ: Internet Protocol Television) 
การจะดูโทรทัศน์ในระบบนี้ได้จะต้องใช้อินเทอร์เน็ตในการส่งผ่านข้อมูลจากเซิร์ฟเวอร์ด้วย ซึ่งเป็นระบบที่แตกต่างจากเดิมที่มีการเผยแพร่สัญญาณผ่านทางสายอากาศหรือผ่านทางเคเบิล รูปแบบการให้บริการในระบบไอพีทีวีนี้จะแตกต่างไปจากการให้บริการแบบเดิมค่อนข้างมาก เนื่องจากมีการเปลี่ยนแปลงรูปแบบการสื่อสารจากแต่ก่อนที่เป็นแบบทางเดียวคือผู้ใช้ไม่สามารถโต้ตอบกับผู้ให้บริการได้ ให้กลายเป็นแบบ 2 ทาง (Two Way Communication) คือ ผู้ใช้สามารถโต้ตอบกลับ (Interactive) ผู้ให้บริการได้เช่นการเรียงลำดับรายการโทรทัศน์ก่อนหลังได้ การสั่งซื้อ VDO on Demand การดูโทรทัศน์ย้อนหลัง ซึ่งเป็นการเปิดโอกาสให้ผู้ใช้มีส่วนร่วมกับการใช้บริการมากยิ่งขึ้น
ระบบการเผยแพร่สัญญาณ

โดยระบบไอพีทีวีในประเทศไทยทางผู้ให้บริการจะทำการรับสัญญาณจากดาวเทียม จากนั้นจะทำการแปลงข้อมูล (Encode) จากสัญญาณแอนะล็อกให้เป็นสัญญาณดิจิทัล จากนั้นจะทำการเข้ารหัส (Encryption) เพื่อป้องกันไม่ให้ผู้ที่ไม่มี Set Top Box (STB) สามารถถอดรหัสนำสัญญาณไปรับชมได้ เมื่อได้เป็นสัญญาณดิจิทัลแล้ว ข้อมูลที่ได้จะถูกนำส่งผ่านทางเครือข่ายโทรศัพท์ ทางฝั่งผู้ใช้ก็จะนำสายโทรศัพท์มาต่อเข้ากับเราเตอร์เพื่อแยกสัญญาณอินเทอร์เน็ตกับสัญญาณโทรทัศน์จากนั้นก็นำสัญญาณโทรทัศน์ที่แยกแล้วต่อเข้ากับตัว Set Top Box เพื่อทำการถอดรหัส (Decryption) จากนั้นสัญญาณที่ถูกถอดรหัสก็จะแสดงผลออกมาทางจอโทรทัศน์
ข้อแตกต่างของไอพีทีวี และ อินเทอร์เน็ตโทรทัศน์

ไอพีทีวีจะให้บริการเฉพาะบนโทรทัศน์เท่านั้นซึ่งมีรูปแบบ การรับส่งข้อมูลที่เป็นแบบ 1 ต่อ 1 ซึ่งจะแตกต่างจาก อินเทอร์เน็ตโทรทัศน์ ที่มีการส่งข้อมูลจาก 1 ต่อ หลายๆคน ซึ่งผู้รับชมจะมีจำนวนมาก
การรับส่งข้อมูลแบบ 1 ต่อ 1 เกิดขึ้นจากการที่ผู้ใช้จะทำการเลือกว่าต้องการเนื้อหาอะไรจากผู้ให้บริการ จากนั้นผู้ให้บริการจึงจะส่งเนื้อหานั้น ๆ มาให้ผู้ใช้
แผนผังการทำงานของระบบไอพีทีวี
ไอน์โบ จิตวิญญาณแห่งอเมซอน

| ไอน์โบ จิตวิญญาณแห่งอเมซอน |
| --- | --- |
กำกับ: โฮเซ เซลาดา ริชาร์ด เคลาส์
บทภาพยนตร์:   ไบรอัน คลีฟแลนด์  เจสัน คลีฟแลนด์  ริชาร์ด เคลาส์  แลร์รี่ วิลสัน 
เนื้อเรื่อง: โฮเซ เซลาดา
อำนวยการสร้าง:   ริชาร์ด เคลาส์  เซซาร์ เซลาดา  โฮเซ เซลาดา  เซร์ฆิโอ เซลาดา  เอ็ดเวิร์ด โนเอลท์เนอร์ 
นักแสดงนำ:   โลลา เรย์  เรเน มูจิกา  เนโอมี เซร์ราโน  อเลฮานดรา กอลลาส  เบร์นาโด เด พอลลา  โจ เฮอร์นานเดซ  ทอม ฮอฟฟ์แมน  ดิโน อันดราเด  เยนี อัลบาเรซ  ซูซานา บาเลสเตรอส  เฆราร์โด ปรัต  รีโก โซล่า 
ตัดต่อ: จ็อบ แทร์ บวร์ค
ดนตรีประกอบ: วิดเจย์ เบียร์พุต
บริษัทผู้สร้าง:   ทันช์ ฟิลมส์  กะทูนี่ แอนิเมชั่น  คูล บีนส์  อีพิก ซีนี  โคเมท ฟิล์ม  
ผู้จัดจำหน่าย: ซินีมา แมเนจเมนต์ กรุป
วันฉาย:   13 กุมภาพันธ์ ค.ศ. 2021 (2021-02-13) (ประเทศยูเครน) 
ความยาว: 89 นาที
ประเทศ:  เปรู  เนเธอร์แลนด์  เยอรมนี
ภาษา: อังกฤษ สเปน ดัตช์
ทุนสร้าง: 10 ล้านดอลลาร์สหรัฐ
ทำเงิน: 9.7 ล้านดอลลาร์สหรัฐ
ไอน์โบ จิตวิญญาณแห่งอเมซอน (อังกฤษ: Ainbo: Spirit of the Amazon) เป็นภาพยนตร์แอนิเมชันผจญภัยที่ออกฉายใน ค.ศ. 2564 กำกับโดย โฮเซ เซลาดา และริชาร์ด เคลาส์ ผลิตโดย ทันช์ ฟิลมส์ และคูล บีนส์ และจัดจำหน่ายโดย ซินีมา แมเนจเมนต์ กรุป
ตัวละครและเสียงพากย์

โลลา เรย์ รับบท ไอน์โบ (Ainbo)
เบร์นาโด เด พอลลา รับบท ฮูอารินกา (Huarinka)
เนโอมี เซร์ราโน รับบท ซูมิ (Zumi)
อเลฮานดรา กอลลาส รับบท (Chuni)
โจ เฮอร์นานเดซ รับบท วากา (Vaca)
ดิโน อันดราเด รับบท ดิลโล (Dillo)
ซูซานา บาเลสเตรอส รับบท โมเทโล มามา (Motelo Mama)
เรเน มูจิกา รับบท อาต๊อก (Atok)
เยนี อัลบาเรซ รับบท ลิเซนี่ (Lizeni)
รีโก โซล่า รับบท เปเลโจ (Pelejo)
เฆราร์โด ปรัต รับบท โคนิโบ (Conibo)
ทอม ฮอฟฟ์แมน รับบท คอร์เนล เดวิท (Cornell DeWitt)
การตอบรับ

รอตเทนโทเมโทส์รายงานว่าร้อยละ 56 ของผู้วิจารณ์ 9 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.30 เต็ม 10 คะแนน
แหล่งข้อมูลอื่น

เว็บไซต์ทางการ (ในภาษาอังกฤษ)
ไอน์โบ จิตวิญญาณแห่งอเมซอน ที่อินเทอร์เน็ตมูวีเดตาเบส
ไอน์โบ จิตวิญญาณแห่งอเมซอน ที่รอตเทนโทเมโทส์
ไอน์โบ จิตวิญญาณแห่งอเมซอน ที่ออลมูวี
ไอน์โบ จิตวิญญาณแห่งอเมซอน ที่ฟิล์มอะฟินนีตี
ไอน์โบ จิตวิญญาณแห่งอเมซอน ที่โต้วป้าน (ในภาษาจีน)
ไอน์โบ จิตวิญญาณแห่งอเมซอน ที่เฟซบุ๊ก
ไอริเวอร์

ไอริเวอร์ (อังกฤษ: iriver) เป็นชื่อยี่ห้อของดิจิตอลออดิโอเพลเยอร์ และแผนกหนึ่งของบริษัทเรนคอม (ReignCom) ไอริเวอร์มีหน้าที่หลักคือทำตลาด จัดจำหน่าย และให้บริการลูกค้า ส่วนการผลิตนั้นเป็นหน้าที่ของบริษัทเรนคอม
ไอริเวอร์มีสำนักงานใหญ่ที่โซล ประเทศเกาหลีใต้ ไอริเวอร์ได้ออกผลิตภัณฑ์เครื่องเล่นเพลงดิจิตอลมาหลายชนิดตั้งแต่ปีพ.ศ. 2542 เครื่องเล่นที่เป็นรุ่นยอดฮิต ของคนไทยก็คือ iriver T10
แหล่งข้อมูลอื่น

บริษัทเรนคอม
iriver.com
ไบโอมิเมติกส์

ไบโอมิเมติกส์ (อังกฤษ: biomimetics) เกิดจากการรวมกันของภาษากรีกระหว่างคำว่า “bio” ซึ่งแปลว่า “ชีวิต” และ “mimesis” แปลว่า “การเลียนแบบ” เพราะฉะนั้นไบโอมิเมติกส์ คือ ศาสตร์ที่เกี่ยวข้องกับการลอกเลียนแบบทางชีวภาพ ไม่ว่าจะเป็น ด้านโครงสร้าง พื้นผิว องค์ประกอบทางเคมี ฯลฯ นอกจากนี้ยังสามารถเรียกอีกอย่างหนึ่งว่า biomimicry
“Biomimicry is basically taking a decide challenge and then finding an ecosystem that’s already solved that challenge, and literally trying to emulate what you learn”                                                                                                                                        “ชีวเลียนแบบ (Biomimicry) คือการเลือกปัญหาในการออกแบบขึ้นมาอย่างหนึ่ง แล้วมองหาตัวอย่างจากระบบนิเวศที่สามารถตอบโจทย์ปัญหานี้ได้ โดยพยายามเลียนแบบการแก้ไขปัญหานั้น ๆ ด้วยสิ่งที่ได้เรียนรู้จากธรรมชาติ”                                                                                                                                         Janine Benyus
ประวัติ

ช่วงแรกของการศึกษาการเลียนแบบทางชีววิทยา โดยอาศัยการศึกษาลักษณะการบินของนก เพื่อที่จะให้มนุษย์สามารถบินได้ แม้ว่าจะยังไม่ประสบความสำเร็จในการสร้างเครื่องบิน​ ต่อมาในช่วงปี พ.ศ. 1995-2062 Leonado da vinci ได้ศึกษากายวิภาคศาสตร์ของนกและลักษณะการบินของนก ทำการบันทึกและสเก็ตภาพที่ได้จากการสังเกต ต่อมาในปี พ.ศ. 2446 สองพี่น้องตระกูลไรท์ได้ประสบความสำเร็จในการออกแบบเครื่องบินเป็นครั้งแรกของโลก ซึ่งได้รับแรงบันดาลใจจากการสังเกตการณ์บินของนกพิราบ และในระหว่างปี พ.ศ. 2493-2502 นักชีวฟิสิกส์ชาวอเมริกันและ Otto Schmitt ได้พัฒนาแนวคิดด้านการเลียนแบบทางชีวภาพระหว่างที่กำลังศึกษาระดับปริญญาเอก และได้ทำการพัฒนาหลักการ "Sohmitt Trigger" โดยการอาศัยระบบประสาทในหมึก (Squid) เพื่อสร้างอุปกรณ์ที่สามารถจำลองระบบชีววิทยาของการขยายเส้นประสาท
ตัวอย่างการลอกเลียนแบบทางชีวภาพ

ในปัจจุบันนักวิทยาศาสตร์ได้มีการพัฒนาแนวคิดการเลียนแบบจากธรรมชาติ ไม่ว่าจะเป็นการจัดเรียงตัวด้านโครงสร้าง พื้นผิว หรือแม้แต่การเลียนแบบพฤติกรรม เพื่อนำมาสร้างสิ่งประดิษฐ์ที่มีคุณสมบัติเดียวกับต้นแบบที่ใช้  เช่น
ตัวอย่างการลอกเลียนแบบทางชีวภาพ > กุ้ง กั้ง และปู

สัตว์จำพวกกุ้ง กั้ง และปู (Crustacean) มีโครงสร้างชั้นนอกสุด คือ Cuticle ที่แข็งแรงสูง ที่ประกอบขึ้นจากไคติน (Chitin)  สัตว์จำพวกนี้จะมีการจัดเรียงโครงสร้างเป็นระดับชั้นและซับซ้อนของสาร ทำให้มีคุณบัติเชิงกลที่ดี นักวิทยาศาสตร์จึงได้เลียนแบบเพื่อทำเป็นวัสดุคอมโพสิต เช่น การสกัดไคตินจาก Cuticle มาพัฒนาสร้างเป็นพลาสติกที่สามารถย่อยสลายได้ การศึกษาการจัดเรียงภายในของโครงสร้างเพื่อนำมาประยุกต์เป็นวัสดุทนแรงกระแทกน้ำหนักเบาหรือเสื้อเกราะกันกระสุน
ตัวอย่างการลอกเลียนแบบทางชีวภาพ > เกล็ดฉลาม

ผิวของฉลาม (Shark skin) ถูกปกคลุมไปด้วยเกล็ดที่เรียกว่า พลาคอยด์ (Placoid scale) มีลักษณะเฉพาะที่คล้ายกับฟันซี่เล็ก ๆ เรียงกันตามแนวเฉียง พลาคอยด์ประกอบไปด้วยโครงสร้าง 3 ส่วน ได้แก่ basal plate, dentine, vitrodentine ซึ่งพลาคอยด์จะทำหน้าในช่วยลดแรงต้านทานที่เกิดจากความดัน หรือแรงเสียดสี นอกจากนี้ยังช่วยทำให้เกิดกระแสน้ำวนเล็ก ๆ ที่จะช่วยให้ฉลามสามารถเคลื่อนที่ได้อย่างรวดเร็ว ดังนั้นจึงได้มีการนำเกล็ดของฉลามไปเป็นต้นแบบในการออกแบบชุดว่ายน้ำระดับโลก
ตัวอย่างการลอกเลียนแบบทางชีวภาพ > ดอกคาลล่า ลิลลี่

ดอกคาลล่า ลิลลี่ (Calla Lily) มีรูปทรงเรียวยาว กลีบดอกด้านบนเรียงเป็นเกลียวคล้ายก้นหอยในลักษณะแนวดิ่ง ด้วยลักษณะที่โดดเด่นนี้  จึงได้มีการออกแบบใบพัดสูบน้ำให้มีรูปทรงคล้ายดอกคาลล่า ลิลี่ เพื่อใช้เป็นตัวช่วยในการผสมน้ำ หรือช่วยในเรื่องการทำน้ำวน ซึ่งเกลียวกลางของดอกคาลล่า ลิลลี่ เป็นส่วนสำคัญที่ช่วยในการไหลของน้ำจนทำให้เกิดน้ำวน เทคโนโลยีดังกล่าวถูกออกแบบโดย เจย์ ฮาร์มาน ผู้บริหารบริษัท PAX Scientific
ตัวอย่างการลอกเลียนแบบทางชีวภาพ > ตีนตุ๊กแก

ตีนตุ๊กแก (Gecko foot) หากสังเกตด้วยตาเปล่าจะมีลักษณะเป็นเกล็ด เรียกว่า ลาเมเล (Lamellae)  เมื่อศึกษาโครงสร้างระดับไมโครจะเห็นว่ามีเส้นเล็ก ๆ เรียงกันเป็นจำนวมาก เรียกว่า ซีเต (Setae) แต่ละซีเตบริเวณปลายจะมีการแตกแขนงออกเล็กๆนับร้อย เรียกว่า สปาตูเล่ (Spatulae) ที่มีขนาดประมาณ 200 นาโนเมตร โดยนักวิทยาศาสตร์ได้นำโครงสร้างระดับไมโครและนาโนของตีนตุ๊กแกมาเป็นต้นแบบในการสร้าง แผ่นปิดแผลที่สามารถปิดแผลที่เปียกชื้นได้หรือแม้กระทั่งแผ่นยึดแน่นไร้กาวสำหรับผู้ที่ต้องทำงานปีนป่ายผนังหรือกระจก
ตัวอย่างการลอกเลียนแบบทางชีวภาพ > ใบบัว

ใบบัว (Lotus leaf) โครงสร้างลักษณะพื้นผิวเป็นปุ่มเรียกว่า พาพิลลา (Papilla) ภายในปุ่มนั้นมีขนขนาดเล็กในระดับนาโน ส่งผลให้เมื่อมีน้ำมาเกาะบนใบบัวมีลักษณะที่ค่อนข้างเป็นทรงกลม ไม่ติดกับพื้นผิวสามารถกลิ้งไปมาได้ พื้นผิวสามารถทำความสะอาดตัวเองได้ (Self-cleaning) เนื่องจากแรงระหว่างของเหลวและสิ่งสกปรกทำให้การไหลของของเหลวได้นำสิ่งสกปรกบนพื้นผิวออกไปด้วย จึงมีการพัฒนาวัสดุที่สามารถทำความสะอาดตนเองได้ โดยอาศัยหลักการไม่ชอบนำแบบยิ่งยวด (superhydrophobic) จากการเลียนแบบพื้นผิวใบบัว
ตัวอย่างการลอกเลียนแบบทางชีวภาพ > เปลือกหอย

เปลือกหอย (Molluse shell) ประกอบด้วยโครงสร้าง 3 ชั้น ได้แก่ ชั้นเพอเรียสตาคัม (Periustacum) เป็นชั้นที่อยู่นอกสุดและมีโปรตีนเป็นองค์ประกอบหลัก ต่อมาคือชั้นออสตาคัม (Ostacum) และชั้นเนเคอร์ (Nacre) ที่อยู่ชั้นกลางและชั้นในสุดตามลำดับ ซึ่งทั้ง 2 ชั้น มีแคลเซียมคาร์บอเนต (CaCO3) เป็นองค์ประกอบ  โดยบริเวณที่เป็นส่วนสำคัญในการเพิ่มความแข็งแรงคือชั้นเนเคอร์ ซึ่งโครงสร้างจะมีลักษณะคล้ายอิฐและปูน ปัจจุบันมีการสร้างวัสดุที่มีแรงบันดาลใจจากเปลือกหอย เช่น super-glass และโดมกันความร้อน เป็นต้น
ตัวอย่างการลอกเลียนแบบทางชีวภาพ > ใยแมงมุม

ใยแมงมุม (Spider web) ถูกผลิตขึ้นจากโปรตีนนำมาถักทอเส้นใยด้วยต่อมผลิตเส้นใย  เนื่องจากมีคุณสมบัติพิเศษด้านความแข็งแรงและความยืดหยุ่นที่มากกว่าเส้นใยสังเคราะห์  ได้มีการเลียนแบบเพื่อพัฒนาเป็นวัสดุหรืออุปกรณ์ทางการแพทย์  ไม่ว่าจะเป็น อุปกรณ์เย็บหลอดเลือด ไหมละลาย แผ่นผิดแผล นอกจากนี้ยังนำมาในอุตสาหกรรมเส้นใยที่มีประสิทธิภาพสูง เช่น เสื้อเกราะอ่อนกันกระสุน เชือก และเส้นเอ็น
ตัวอย่างการลอกเลียนแบบทางชีวภาพ > หมีขั้วโลก

หมีขั้วโลก (Polar bear) สามารถอาศัยอยู่ในสภาพอากาศที่มีอุณหภูมิต่ำมากได้ เนื่องจากโครงสร้างของขนและผิวหนัง ซึ่งประกอบไปด้วย ชั้นของขน (Fur) มี 2 ส่วน คือ Guard hair มีลักษณะกลวงยาว ทำให้เกิดการกระเจิงของแสงไปยังชั้นผิวหนัง และส่วนของ Dense underfur เป็นขนสั้น ๆ ช่วยป้องกันไม่ให้ความร้อนหายไปจากชั้นผิวหนัง ชั้นที่สองเป็นผิวหนังที่มีสีดำ (Darkly pigmented skin) สามารถดูดซับความร้อนจากดวงอาทิตย์ และชั้นที่สาม เรียกว่า บลับเบอร์ (Blubber) เป็นชั้นที่หนาป้องกันร่างกายจากการสูญเสียความร้อนหรือทำหน้าที่เป็นฉนวน ซึ่งสามารถนำมาทำเป็นสิ่งทอจากการเลียนแบบลักษณะของขน หรือสามารถเลียนแบบโครงสร้างนี้ทำเป็นฉนวนกันความร้อนได้
ไอพรีเฟอร์เดอะมูนไลต์

ไอพรีเฟอร์เดอะมูนไลต์ (อังกฤษ: I Prefer The Moonlight) เป็นสตูดิโออัลบั้มของ เคนนีโรเจอส์ ศิลปินเพลงคันทรีชื่อดัง อัลบั้มนี้ประสบความสำเร็จในระดับที่น่าพอใจสำหรับสถานะของเขาในวงการเพลงณช่วงเวลานั้น ติดอันดับ 18 ในชาร์ตอัลบั้มคันทรี  แต่สามารถขึ้นถึงเพียงแค่อันดับที่ 163 ใน Billboard 200 ความสำเร็จในตลาดเพลงคันทรีส่งผลให้อัลบั้มนี้มียอดขายระดับโกลด์ได้ อัลบั้มนี้ยังประกอบไปด้วย ซิงเกิลฮิตท๊อป 5 คือเพลงชื่อต้นอัลบั้มและ Make No Mistake, She's Mine ซึ่งได้รับรางวัลแกรมมีสาขาเพลงคู่แห่งปี ร่วมกับ Ronnie Milsap
อัลบั้มนี้ถือเป็นอัลบั้มสุดท้ายของโรเจอส์กับค่าย RCA
ซิงเกิล

เปิดตัวด้วยซิงเกิลเพลงคู่กับ Ronnie Milsap ด้วยเพลง Make No Mistake, She's Mine ซึ่งทำให้ทั้งโรเจอส์และมิลเซปติดท๊อปชาร์ตทั้งในอเมริกาและแคนาดา ต่อมาคือเพลงชื่อต้นอัลบั้มที่ขึ้นได้ถึงอันดับ 2 เท่ากันทั้งในอเมริกาและแคนาดา ซิงเกิลที่ 3 คือ The Factory ขึ้นอันดับที่ 6 ในอเมริกาและ 3 ในแคนาดา 
ส่วนซิงเกิลสุดท้ายนั้นคือ I Don't Call Him Daddy ที่ประสบความสำเร็จเพียงเล็กน้อยในอันดับที่ 86
รายชื่อเพลง

"I Prefer The Moonlight" (Gary Chapman, Mark Wright) (5:10)
"Now and Forever" (Wayne Kirkpatrick, Keith Thomas) (4:09)
"We're Doin' Alright" (Reed Nielsen) (4:00)
"Make No Mistake, She's Mine" (With Ronnie Milsap) (Kim Carnes) (3:58)
"One More Day" (John Barlow Jarvis, Nielsen) (2:57)
"She's Ready for Someone to Love Her" (Charlie Black, Jerry Gillespie, Tommy Rocco) (2:51)
"I Don't Call Him Daddy " (Nielsen) (4:08)
"The Factory" (Bud McGuire) (3:26)
"We Fell in Love Anyway" (Naomi Martin, Mike Reid) (3:21)
"You Can't Say You Don't Love Me Anymore" (John Jarvis, Bill Lamb) (3:15)
ชาร์ต

| ชาร์ต (1987) | สูงสุด อันดับ |
| --- | --- |
U.S. Billboard Top Country Albums: 18
U.S. Billboard 200: 163
ไอวอร์

ไอวอร์ (อังกฤษ: iWar) เป็นคำที่ใช้โดยองค์การสนธิสัญญาป้องกันแอตแลนติกเหนือ (นาโต้) ที่อธิบายหมายถึงสงครามที่เกี่ยวข้องกับอินเทอร์เน็ต
ไอวอร์ มีความแตกต่างจาก สงครามไซเบอร์, ผู้ก่อการร้ายไซเบอร์ และสงครามสารสนเทศ มีความหมายเกี่ยวกับ การทหารและสินทรัพย์ระบบพื้นฐานที่จำเป็น และกับสมรภูมิการสื่อสารและการหาข่าวกรองจากดาวเทียม
ไอวอร์ เกี่ยวข้องกับการโจมตีที่เต็มไปทั้งอินเทอร์เน็ต ที่มีเป้าหมายไปที่ผู้บริโภค อินเทอร์เน็ตระบบพื้นฐาน ตัวอย่างเช่น เว็บไซต์ที่ให้บริการทางอินเทอร์เน็ต
ไอวอนนาแดนซ์วิธซัมบอดี (ฮูเลิฟส์มี)

| "ไอวอนนาแดนซ์วิธซัมบอดี (ฮูเลิฟส์มี)" |
| --- | --- |

เพลงโดยWhitney Houston
จากอัลบั้มWhitney
วางจำหน่าย: พฤษภาคม 1987
บันทึกเสียง: พฤศจิกายน 1986
แนวเพลง: แดนซ์-ป็อป
ความยาว: 4:52
ค่ายเพลง: Arista
ผู้ประพันธ์เพลง: George Merrill, Shannon Rubicam
โปรดิวเซอร์: นาราดา ไมเคิล วอลเดน  วิตนีย์ ฮูสตัน
"ไอวอนนาแดนซ์วิธซัมบอดี (ฮูเลิฟส์มี)" (อังกฤษ: I Wanna Dance with Somebody (Who Loves Me)) เป็นซิงเกิลแรกจากผลงานสตูดิโออัลบั้มชุดที่ 2 ของวิตนีย์ ฮูสตัน ชุด Whitney มีโปรดิวเซอร์คือนาราดา ไมเคิล วอลเดน และเขียนโดยจอร์จ เมอร์ริลล์และแชนนอน รูบีแคม จากวงบอยมีตส์เกิร์ล ที่เคยแต่งเพลงอันดับ 1 ก่อนหน้านี้ของวิตนีย์ ฮูสตันคือ "ฮาววิลล์ไอโนว์" เพลงที่เรียบเรียงดั้งเดิมจะมีความเป็นคันทรีกว่าแต่ถูกดัดแปลงให้กลายเป็นเพลงเต้นรำโดยวอลเดน
เพลงนี้ขึ้นอันดับ 1 บนบิลบอร์ดฮอต 100 เมื่อวันที่ 27 มิถุนายน ค.ศ. 1987 (ในวันเดียวกับที่อัลบั้ม Whitney เปิดตัวที่อันดับ 1 ถือเป็นศิลปินหญิงคนแรกที่ทำได้) เพลงติดอันดับ 1 นาน 2 สัปดาห์ และยังติดอันดับ 4 ของชาร์ตปลายปีนั้น
ไอรา เกิร์ชวิน

| Ira Gershwin |
| --- | --- |

ข้อมูลพื้นฐาน
ชื่อเกิด: อิสราเอล เกิร์ชโชวิตซ์
เกิด: 6 ธันวาคม ค.ศ. 1896 นิวยอร์ก สหรัฐอเมริกา
เสียชีวิต: 17 สิงหาคม ค.ศ. 1983 (86 ปี) เบเวอร์ลีฮิลส์ แคลิฟอร์เนีย
แนวเพลง: คลาสสิก ป็อป
อาชีพ: นักแต่งคำร้อง
ช่วงปี: 1921 - 1980s
ไอรา เกิร์ชวิน (6 ธันวาคม ค.ศ. 1896 - 17 สิงหาคม ค.ศ. 1983)  นักแต่งเพลงชาวอเมริกัน มีผลงานในแนวเพลงคลาสสิก และเพลงประกอบละครบรอดเวย์ โดยเฉพาะผลงานร่วมกับจอร์จ เกิร์ชวิน ผู้เป็นน้องชาย โดยไอราเป็นผู้แต่งคำร้อง  ผลงานที่มีชื่อเสียงเช่นเพลง I Got Rhythm, Embraceable You, The Man I Love และ Someone to Watch Over Me และเพลงประกอบโอเปร่า Porgy and Bess
ไอรา เกิดที่นิวยอร์ก เป็นบุตรชายคนโตของมอร์ริส และโรส เกิร์ชโชวิตซ์ เดิมชื่อ อิสราเอล เกิร์ชโชวิตซ์ (อังกฤษ: Israel Gershowitz)  ต่อมาได้เปลี่ยนนามสกุลเป็น เกิร์ชวิน (Gershvin) ตามบิดา ภายหลังได้เปลี่ยนวิธีสะกดเป็น Gershwin ตามน้องชาย
ไอรา เกิร์ชวินเริ่มเข้าวงการดนตรีเมื่ออายุ 25 ปี เมื่อปี 1921 โดยใช้นามแฝงว่า "อาร์เทอร์ ฟรานซิส" และเริ่มประสบความสำเร็จ   จากนั้นได้ร่วมงานกับจอร์จ เกิร์ชวิน ผู้เป็นน้องชาย แต่งดนตรีประกอบละครเพลง Lady, Be Good! เพลงเอกชื่อ "Oh, Lady Be Good!" สร้างชื่อเสียงให้กับทั้งคู่ และร่วมกันผลิตผลงานต่อมา ประกอบด้วยละครเพลงจำนวน 12 เรื่อง เพลงประกอบภาพยนตร์ 4 เรื่อง มีเพลงฮิตเช่น "The Man I Love", "Fascinating Rhythm",  "Someone to Watch Over Me", "I Got Rhythm", "Summertime" และ  "They Can't Take That Away from Me"
หลังจากจอร์จ เกิร์ชวิน เสียชีวิตด้วยโรคเนื้องอกในสมองในปี 1937 ไอราได้หยุดแต่งเพลงเป็นเวลาหลายปี  จึงจะกลับมามีผลงานเพลงบรอดเวย์และเพลงประกอบภาพยนตร์ร่วมกับนักแต่งเพลงคนอื่น เช่น Lady in the Dark (1941), Cover Girl (1944), Where Do We Go from Here? (1945), A Star Is Born (1954)
แหล่งข้อมูลอื่น

ชีวประวัติ Ira Gershwin ที่ อินเทอร์เน็ตบรอดเวย์ดาตาเบส
Ira Gershwin ที่อินเทอร์เน็ตมูวีเดตาเบส
Official Gershwin site
Gershwin fan site เก็บถาวร 2005-04-03 ที่ เวย์แบ็กแมชชีน
ไอวอนต์ยูแบ็ก

| "ไอวอนต์ยูแบ็ก" |
| --- | --- |

เพลงโดยเดอะแจ็กสันไฟฟ์
จากอัลบั้มDiana Ross Presents the Jackson 5
ด้านบี: "Who's Lovin' You"
วางจำหน่าย: พฤศจิกายน ค.ศ. 1969 (สหรัฐอเมริกา)
บันทึกเสียง: ฮิตส์วิลล์เวสต์, ลอสแอนเจลิส: กันยายน 1969
แนวเพลง: โซล, ฟังก์, ป็อป
ความยาว: 3:01
ค่ายเพลง: Motown  M 1157
ผู้ประพันธ์เพลง: The Corporation
โปรดิวเซอร์: The Corporation
"ไอวอนต์ยูแบ็ก" (อังกฤษ: I Want You Back) เป็นซิงเกิลปี 1969 โดยวงเดอะแจ็กสันไฟฟ์ สังกัดค่ายโมทาวน์ มีเพลงหน้าบีเป็นเพลงเก่าของสโมกีย์ โรบินสัน แอนด์เดอะมิเรเคิลส์ ที่ชื่อ "Who's Lovin' You" ถือเป็นซิงเกิลเดียวจากอัลบั้มแรกของแจ็กสันไฟฟ์ที่ชื่อ Diana Ross Presents the Jackson 5 เพลงนี้ขึ้นอันดับ 1 บนบิลบอร์ดฮอต 100 เมื่อวันที่ 31 มกราคม ค.ศ. 1970 มียอดขาย 6 ล้านชุดทั่วโลก ในปี 1999 "ไอวอนต์ยูแบ็ก" ถูกบรรจุอยู่ในแกรมมี่ฮอลออฟเฟม
"ไอวอนต์ยูแบ็ก" ยังติดอันดับ 120 ของนิตยสารโรลลิงสโตน ในการจัดอันดับ 500 เพลงยอดเยี่ยมที่สุดตลอดกาล และยังติดอันดับ 9 ของนิตยสารเดียวกันในหัวข้อ 100 เพลงป็อปที่ยอดเยี่ยมที่สุดตั้งแต่ปี 1963 ในปี 2006 พิตชฟอร์กมีเดีย ให้เป็นอันดับ 2 ของเพลงที่ดีที่สุดในคริสต์ทศวรรษ 1960 นอกจากนี้ยังระบุว่าท่อนคอรัส "อาจเป็นคอร์ดที่ดีที่สุดในประวัติศาสตร์เพลงป็อป"
ไอรีพอร์ต

ไอรีพอร์ต (อังกฤษ: iReport) เป็นซอฟต์แวร์โอเพนซอร์ซสำหรับสร้างรายงาน สามารถสร้างรายงานได้ในแบบ WYSIWYG ตัวซอฟต์แวร์สร้างขึ้นด้วยภาษาจาวา
แหล่งข้อมูลอื่น

หน้าโครงการ iReport เก็บถาวร 2006-09-03 ที่ เวย์แบ็กแมชชีน
ไอคิสด์อะเกิร์ล

| "ไอคิสด์อะเกิร์ล" |
| --- | --- |

เพลงโดยเคที เพร์รี
จากอัลบั้มวันออฟเดอะบอยส์
วางจำหน่าย: 6 พฤษภาคม 2008
บันทึกเสียง:   2007;  สตูดิโอของดร. ลู้ก (นครนิวยอร์ก)  สตูดิโอบันทึกเสียงเลกาซี (นครนิวยอร์ก)  สตูดิโอบันทึกเสียงคอนเวย์ (ฮอลลีวูด) 
แนวเพลง: อิเล็กโทรร็อก
ความยาว: 3:01
ค่ายเพลง: แคปิตอลเรเคิดส์
ผู้ประพันธ์เพลง: เคที่ เพอร์รี, ดร.ลู้ก, แมกซ์ มาร์ติน, เคธี เดนนิส
โปรดิวเซอร์: ดร.ลู้ก, เบนนี บลังโก

มิวสิกวิดีโอ
"I Kissed a Girl" ที่ยูทูบ
 
ไอคิสด์อะเกิร์ล (อังกฤษ: I Kissed a Girl) เป็นเพลงของนักร้องชาวอเมริกัน เคที เพร์รี จากผลงานสตูดิโออัลบั้มชุดที่ 2 วันออฟเดอะบอยส์ (2008) ออกจำหน่ายวันที่ 28 เมษายน ค.ศ. 2008 โดยค่ายเพลงแคปิตอลเรเคิดส์เป็นซิงเกิลเปิดตัวของอัลบั้ม เพร์รีมีส่วนเขียนเพลงกับ ดร.ลู้ก และเบนนี บลังโก และเสริมด้วยนักเขียนเพลงอย่างแมกซ์ มาร์ติน และเคธี เดนนิส "ไอคิสด์อะเกิร์ล" เป็นเพลงแนวอิเล็กโทรร็อกที่มีผสมผสานกับนิวเวฟ เพร์รีอธิบายว่าเนื้อร้องพูดถึง "ความสวยงามดังเวทมนตร์ของผู้หญิง"
หลังจากเพลงออกมา "ไอคิสด์อะเกิร์ล" ได้รับคำวิจารณ์คละกันจากนักวิจารณ์ ยกย่องเสียงดนตรีแต่ติเรื่องเนื้อหาในเนื้อเพลง เพลงสร้างข้อถกเถียงเรื่องเนื้อเพลงที่แสดงความไม่เคารพและได้รับคำวิพากษ์จากนักวิจารณ์และนักร้องคนอื่น ๆ อย่างเห็นได้ชัด เพลงประสบความสำเร็จภายในประเทศและทั่วโลก ขึ้นอันดับหนึ่งบนชาร์ตบิลบอร์ดฮอต 100 เป็นเวลา 7 สัปดาห์ เป็นเพลงอันดับหนึ่งลำดับที่ 1,000 ในยุคของเพลงร็อก เพลงขายได้ 4,444,000 หน่วยดิจิทัลในสหรัฐอเมริกา "ไอคิสด์อะเกิร์ล" เป็นหนึ่งในแปดเพลงของเพร์รีที่ขายได้มากกว่า 4 ล้านหน่วยดิจิทัลในสหรัฐอเมริกา เพลงอื่น ๆ ที่ทำได้เช่นกันคือ "ฮอตเอ็นโคลด์", "แคลิฟอร์เนียเกิร์ล", "ไฟร์เวิกส์", "อี.ที.", "ทีนเอจดรีม", "โรร์" และ "ดาร์กฮอร์ส" เพลง "ไอคิสด์อะเกิร์ล" ขึ้นอันดับหนึ่งบนชาร์ตในประเทศต่าง ๆ เกือบ 20 ประเทศ เช่น ออสเตรเลีย แคนาดา เลบานอน ไอร์แลนด์ และสหราชอาณาจักร ขณะที่ขึ้นได้ถึงห้าอันดับแรกในประเทศแถบยุโรป เช่น เบลเยียม ฟินแลนด์ และฝรั่งเศส เพลงนี้เป็นหนึ่งในเพลงที่ขายดีที่สุดในโลก
มิวสิกวิดีโอเพลงนี้ออกวันที่ 16 พฤษภาคม ค.ศ. 2008 กำกับโดย คิงกา เบอร์ซา แสดงเพร์รีในฉากที่ได้แรงบันดาลใจจากโรงละครแนวเบอร์เลสก์ และมูแลง รูจ วิดีโอยังแสดงเพื่อน ๆ ของเพร์รีได้แก่นักแสดงชื่อแชนนอน วู้ดเวิร์ด และนักร้องแนวอิเล็กโทรป็อปที่ยังไม่เป็นที่รู้จักในขณะนั้นคือ เคชา (Ke$ha) เพลงจัดว่าขายดีที่สุดเป็นอันดับที่สิบในคริสต์ศตวรรษที่ 21 เพร์รีแสดงเพลง"ไอคิสด์อะเกิร์ล" และเสนอเพลงนี้เข้าชิงรางวัลแกรมมีในงานประกาศรางวัลแกรมมีครั้งที่ 51 (รางวัลแกรมมีสาขา Best Female Pop Vocal Performance) เพลงยังเข้าชิงสาขา Favorite Song จากรางวัลคิดส์ช้อยส์ในปี ค.ศ. 2009 ด้วย
รายชื่อเพลง

"I Kissed a Girl" – 3:00
"I Kissed a Girl" (Jason Nevins Funkrokr Extended Mix) – 6:51
"I Kissed a Girl" (Dr. Luke & Benny Blanco Remix) – 3:28
การรับรอง

}
| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 3× Platinum | 210,000^ |
| Austria (IFPI Austria) | Platinum | 30,000* |
| Belgium (BEA) | Gold | 15,000* |
| Brazil (Pro-Música Brasil) | Platinum | 80,000* |
| Canada (Music Canada) | 7× Platinum | 280,000* |
| Denmark (IFPI Danmark) | 3× Platinum | 45,000^ |
| Finland (Musiikkituottajat) | Platinum | 14,072 |
| France (SNEP) | Gold | 160,000 |
| Germany (BVMI) | 3× Gold | 450,000‡ |
| Italy (FIMI)  (since 2010)  | Gold | 25,000‡ |
| New Zealand (RMNZ) | Platinum | 15,000* |
| Spain (PROMUSICAE) | Platinum | 25,000* |
| Sweden (GLF) | Platinum | 40,000^ |
| Switzerland (IFPI Switzerland) | Platinum | 30,000^ |
| United Kingdom (BPI) | Platinum | 706,000 |
| United States (RIAA) | 6× Platinum | 4,800,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว